### 17.    Gensidig orientering

**Åbent**

Sagsnr.: 326-2017-42440       J.nr.: 00.01.10           Dokumentnr.:
326-2020-364921

**Holbækvej – etape 3**

På Teknik- og Miljøudvalgets møde i marts måned gives der en
status vedrørende renovering af [adresse] – etape 3.

**Vådområdeprojektet Stenenge, øst for [adresse],
opgives**

Under første vandplan blev Stenengene ved [adresse], Øst for
Kalundborg By, udpeget som et potentielt vådområde. Projektet havde til formål
etablerer et 26,9 Ha vådområde for at reducere udledning af kvælstof via [adresse]
Å til [adresse] med 5,5 ton per år.

Projektet blev med kommunalbestyrelsens støtte taget op i
2015, og der er gennemført flere forundersøgelser, som har vist at det var
teknisk muligt at etablere vådområdet. EU har bevilliget 4,8 mio. kr. til at
realisere projektet.

Projektet har ligget stille i flere år, men blev taget op i
foråret 2019. Her blev der igangsat en undersøgelse af, om det var muligt at få
lodsejernes opbakning til en jordfordeling. Dette arbejde udførtes af
[adresse]. Deres konklusion var:

*”Jordfordelingen ved vådområdeprojektet ved [adresse],
Marcus Knudsen, kan ikke gennemføres. Efter samtaler med lodsejerne i projektområdet,
må det konstateres, at de to største jordejere i projektområdet ikke vil afgive
deres jord uden at få erstatningsjord i stedet. De øvrige er mere indstillet på
blot at afgive projektjord og eventuelt tilbagekøbe den. Det er ikke muligt på
nuværende tidspunkt at købe erstatningsjord, da al jord, der handles i området,
sælges direkte fra ejer til køber på baggrund at relationer. Det er således
ikke muligt, at få enderne til at nå sammen i jordfordelingen.”*

Indstilling fra [adresse] er, at projektet
opgives, og denne indstilling vil administrationen følge.